З удзячнасцю ўзгадваю настаўнікаў з музычнай школы Канстанціна Кергета, Івана Касцючэнку, Мікалая Скараходава. Пасля заканчэння музычнай школы мой лёс для мяне быў вызначаны. Музыка настолькі захапіла мяне, што я ўжо не думаў кім быць. Больш прэстыжнай прафесіі я не бачыў. І калі б сёння была магчымасць нешта змяніць у жыцці, то нічога б не мяняў. Пасля школы паступіў у музычнае вучылішча ў Віцебск.